नेट प्रॉफिट 5% बढ़कर ₹1,158.88 करोड़ रहा, रेवेन्यू 40% बढ़ा; ₹5 प्रति शेयर डिविडेंड देगी ​​​​​​​कंपनी
Adani Ports Q4 FY23 Results Announcement:  चौथी तिमाही में ऑपरेशंस से कंपनी का रेवेन्यू साल-दर-साल (YoY) 40% बढ़कर 5,797 करोड़ रुपए रहा, जो पिछले साल की समान तिमाही (Q4FY22)
अडाणी पोर्ट्स एंड स्पेशल इकोनॉमिक जोन (ASPEZ) ने चौथी तिमाही (जनवरी-मार्च) के नतीजे घोषित कर दिए हैं। मार्च तिमाही (Q4FY23) में कंपनी का कंसोलिडेटेड नेट प्रॉफिट साल-दर-साल (YoY) 5% बढ़कर 1,158.88 करोड़ रुपए रहा। पिछले साल की समान तिमाही में कंपनी को 1,102.61 करोड़ रुपए का मुनाफा हुआ था।
रेवेन्यू 40% बढ़कर 5,797 करोड़ रुपए रहा
चौथी तिमाही में ऑपरेशंस से कंपनी का रेवेन्यू साल-दर-साल (YoY) 40% बढ़कर 5,797 करोड़ रुपए रहा, जो पिछले साल की समान तिमाही (Q4FY22) में 4,140.8 करोड़ रुपए था। कंपनी के बोर्ड ने अपने निवेशकों को 5 रुपए प्रति शेयर डिविडेंड देने का भी ऐलान किया है।
EBITDA 59% बढ़कर 3,270.7 करोड़ रुपए रहा
Q4FY23 में कंपनी का EBITDA भी साल-दर-साल (YoY) 59% बढ़कर 3,270.7 करोड़ रुपए रहा। पिछले साल की समान तिमाही में कंपनी का EBITDA (Q4FY22) 2,057.1 करोड़ रुपए रहा था।
अडाणी पोर्ट्स का मार्जिन बढ़कर 56.4% हुआ
चौथी तिमाही में अडाणी पोर्ट्स का EBITDA मार्जिन भी बढ़कर 56.4% हो गया, जो पिछले साल 49.7% रहा था। मंगलवार को अडाणी पोर्ट्स का शेयर 0.47% की गिरावट के साथ 734 रुपए पर बंद हुआ था।